	ПРЕССЪОБЩЕНИЕ


29 септември 2005 г.

Подуправителят на БНБ Цветан Манчев откри изложба

по повод 120-годишнината на банковото дело във Варна

На 26 септември 2005 г. в музея “Стара Варна” подуправителят на БНБ, ръководещ управление “Емисионно”, Цветан Манчев откри изложба, посветена на 120-годишнината от възникването на банковото дело във Варна. С Указ № 139 от 14 август 1885 г. на княз Александър I във Варна се открива банков клон на Българската народна банка, който започва работа от 1 септември същата година.

Изложбата е организирана от Музейната сбирка на БНБ, музей “Стара Варна” и Държавен архив – Варна. Експозицията представя архивни документи от дейността на клона, снимки, проекти и образци на български банкноти.

На откриването присъстваха: Стефан Цветков, и. д. главен касиер на БНБ, зам.-кмета на Варна доц. Борис Корновски, Иво Сеферов, зам.-областен управител на Варненска област, Борислав Дряновски, директор на Държавен архив – Варна, управители на варненските клонове на търговските банки, общественици и представител на Варненската и Великопреславската митрополия.

Изложбата ще бъде отворена за посещение до 7 октомври 2005 г.

Снимка от събитието може да намерите в раздел Фотогалерия.

